PATVIRTINTA

Gargždų ,,Kranto progimnazijos direktoriaus

2023 m. rugsėjo 1 d. įsakymu Nr. V1-397

# PSICHOLOGO PAREIGYBĖS APRAŠYMAS

1. **SKYRIUS**

**BENDROSIOS NUOSTATOS**

1. Pareigybės pavadinimas – psichologas
2. Pareigybės grupė – specialistas.
3. Pareigybės lygis – A2.
4. Pareigybės paskirtis: padėti spęsti mokinio psichologines ir ugdymosi problemas bendradarbiaujant su mokino tėvais globėjais, rūpintojais) ir mokytojais.
5. Mokyklos psichologą skiria ir atleidžia mokyklos direktorius įstatymų nustatyta tvarka.
6. Mokyklos psichologas dirba vadovaudamasis Lietuvos Respublikos įstatymais, Lietuvos Respublikos švietimo, mokslo ir sporto ministro įsakymais, mokyklos nuostatais, mokyklos darbo tvarkos taisyklėmis bei šiuo pareigybės aprašymu.
7. Psichologas pavaldus mokyklos direktoriui.

# SKYRIUS

# SPECIALŪS REIKALAVIMAI ŠIAS PAREIGAS EINANČIAM DARBUOTOJUI

1. Reikalavimai mokyklos psichologui:
	1. aukštasis išsilavinimas ir psichologo kvalifikacija (specialybė) ir ne žemesnis kaip psichologo bakalauro laipsnis;
	2. gebėjimas inicijuoti ir dalyvauti įgyvendinant mokyklos bendruomenei aktualias psichologinių problemų prevencijos priemones;
	3. Būti pareigingam, darbščiam, kūrybiškam, reikliam, turėti organizacinių gebėjimų, gebėti bendradarbiauti.

Dar pridėčiau:

* 1. mokėti kaupti, sisteminti, apibendrinti, analizuoti informaciją;
	2. mokėti dirbti kompiuteriu (MS Word, MS Excel, MS Power Point, MS Outlook ir kitomis programomis)

# SKYRIUS

# ŠIAS PAREIGAS EINANČIO PSICHOLOGO FUNKCIJOS

1. Mokyklos psichologas atlieka šias funkcijas:
	1. bendradarbiauja su mokytoju, specialiuoju pedagogu, logopedu, socialiniu pedagogu ir kitais su mokiniu dirbančiais specialistais numatant ugdymo tikslų ir uždavinių pasiekimų būdus;
	2. inicijuoja, rengia ir įgyvendina psichologinių problemų prevencijos programas, padedančias išvengti psichologinių ir ugdymo problemų bei veiksmingiau ugdyti psichologinių ir ugdymo problemų turinčius mokinius;
	3. dalyvauja formuojant teigiamą mokyklos bendruomenės požiūrį į psichologinių asmenybės ir ugdymo problemų turinčius mokinius bei jų ugdymą kartu su bendraamžiais;
	4. šviečia mokyklos bendruomenę mokinių bendravimo, mokymosi motyvacijos, adaptacijos mokykloje problemų sprendimo, psichologinių krizių įveikimo ir pan. klausimais;
	5. veda psichologijos valandėles, užsiėmimus, veiklas;
	6. veda mokinių socialinių įgūdžių ugdymo grupes;

9.7. konsultuoja psichologinių, asmenybės ir mokymosi problemų turinčius mokinius šių problemų sprendimo klausimais;

* 1. rengia individualias rekomendacijas mokiniams psichologinėms, asmenybės ir mokymosi problemoms spręsti;
	2. skatina mokinių nuolatinį žinių siekimą;
	3. dalyvauja mokyklos ir komandos susirinkimuose, atvejų aptarimuose, intervizijose, partnerių susirinkimuose, renginiuose;
	4. atlieka aktualius mokykloje grupinius tyrimus, atsižvelgdamas į mokyklos bendruomenės poreikius;
	5. teikia siūlymus susijusius su jauno žmogaus ugdymu, naujų darbo formų įgyvendinimu;
	6. rengia informacinę, metodinę medžiagą apie darbą su mokiniais, kaupia vaizdinę medžiagą;
	7. tvarko ir pildo savo darbo dokumentus;
	8. derina su mokyklos direktoriumi bei mokytojų taryba metinius veiklos prioritetus ir pagal juos rengia savo veiklos planą metams;
	9. planuoja atliekamų darbų kiekį (krūvį) pagal savo turimų etatinių valandų mokykloje skaičių ir derina su mokyklos administracija;
	10. prevencinių programų paskaitų rengimo, profesinės kvalifikacijos tobulinimo vietą ir laiką derina su mokyklos administracija;
	11. įvertina mokinių psichologines, asmenybės ir mokymosi problemas), konsultuoja mokinius, tėvus (globėjus, rūpintojus), pedagogus;
	12. laikosi psichologinės etikos normų;
	13. vykdo kitus teisėtus mokyklos vadovo reikalavimus ir pavestas užduotis, neviršijant nustatyto darbo laiko.
1. **SKYRIUS**

**MOKINIŲ SAUGUMO UŽTIKRINIMAS**

1. Psichologas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena mokiniui, kuris tyčiojasi, smurtauja ar yra įtariamas tyčiojimuisi, mokyklos nuostatas ir mokinio elgesio taisykles;
	3. raštu informuoja patyrusio patyčias, smurtą mokinio klasės mokytoją apie įtariamas ar įvykusias patyčias;
	4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Psichologas įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. raštu informuoja patyčias patyrusio mokinio klasės mokytoją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu www.draugiškasinternetas.lt.

# SKYRIUS

# ŠIAS PAREIGAS EINANČIO PSICHOLOGO TEISĖS

1. Mokyklos psichologas turi teisę:
	1. susipažinti su mokykloje tvarkoma dokumentacija, apie mokinius ir jų grupes;
	2. dalyvauti mokyklos savivaldos institucijų metodinėje veikloje;
	3. stebėti ugdymo planą, pamokų ir neformaliojo švietimo užsiėmimų metu;
	4. kilus konfliktui tarp mokyklos darbuotojų, tėvų (globėjų, rūpintojų) ir psichologo asistento, kreiptis pagalbos į pedagoginę psichologinę tarnybą;
	5. dalyvauti įvairiuose mokslo ir studijų institucijų vykdomuose tyrimuose, projektuose arba pagal kompetenciją jiems vadovauti; pasirinkti kvalifikacijos tobulinimo formas, laiką;
	6. į atostogas, darbo užmokestį ir kitas pedagoginiams darbuotojams teisės aktų nustatytas garantijas;
	7. turėti darbo saugą ir higienos normas atitinkančias darbo sąlygas.

# VI SKYRIUS

# ŠIAS PAREIGAS EINANČIO PSICHOLOGO ATSAKOMYBĖ

1. Psichologas atsako už:
	1. profesionalų komandos psichologinėms problemoms spręsti telkimą;
	2. bendradarbiavimo ir demokratiškos aplinkos skatinimą;
	3. profesinės kompetencijos nuolatinį tobulinimą;
	4. renkamų, analizuojamų ir pateikiamų duomenų tikslumą;
	5. už asmens duomenų teisinę apsaugą.
2. Psichologui gali būti taikoma drausmės, materialinė arba baudžiamoji atsakomybė, jeigu jis:
	1. aplaidžiai vykdė savo pareigas;
	2. pažeidė darbo drausmę;
	3. grubiai, nepagarbiai elgėsi su bendradarbiais, mokiniais, jų tėvais (globėjais, rūpintojais);
	4. už dėl jo kaltės padarytą žalą;
	5. naudojo neleistinus psichologinio darbo metodus;
	6. naudojo spaudimą ir sankcijas ugdytiniams, jų tėvams (globėjams, rūpintojams), mokytojams;
	7. Už tvarkingą techninių priemonių naudojimą ir priežiūrą;
3. Psichologas už savo pareigų netinkamą vykdymą, darbo drausmės pažeidimus atsako darbo tvarkos taisyklių ir Lietuvos Respublikos įstatymų nustatyta tvarka.
4. Psichologą į darbą priima ir iš jo atleidžia mokyklos direktorius Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_